|  |  |  |
| --- | --- | --- |
| **BARNEHAGENS VEDTEKTER FOR**  **NORDHEIM FRILUFTSBARNEHAGE SA**  ***Vedtatt 14.06.2000 sist endret 10.06.2021*** | | |
| **§ 1 EIERFORHOLD** | | |
| Navn | | Barnehagens navn er Nordheim Friluftsbarnehage SA |
| Ideologi | | Nordheim Friluftsbarnehage SA bygger sin virksomhet på samvirkeprinsippene. |
| Medlemskap | | Et medlemskap lyder på kr 500,- og må tegnes for det antall barnehageplasser som ønskes. Dette gjelder som depositum og sikkerhet for selskapet. |
| Ansvar | | Medlemmene er ikke ansvarlig for selskapets forpliktelser med mer enn medlemskapets pålydende. Selskapet er et eget rettssubjekt med begrenset og upersonlig ansvar for gjeld. |
| **§ 2 FORMÅL** | | |
| Nordheim Friluftsbarnehage SA har som formål å eie og drive barnehage til det beste for medlemmene og deres barn | | |
| Barnehagen er en heldags barnehage for barn mellom 0 og 6 år drevet av selskapets eiere. | | |
| Virksomheten har et ideelt ikke-økonomisk formål. | | |
| Barnehagen skal være en godkjent pedagogisk tilrettelagt virksomhet som skal drives i samsvar med den til enhver tid gjeldene barnehagelov og forskrifter i henhold til loven. | | |
| **§ 3 BARNEHAGEN** | | |
| Lokaler/ inneareal | | Nordheim Friluftsbarnehage SA ble første gang godkjent som heldags barnehage høsten 2000. Barnehagen holder til i eget tilbygg til Nordvang Forsamlingslokale. I tillegg vil deler av forsamlingslokalet benyttes dvs toalett, kjøkken, kaffestue og garderobe. Barnehagens leke og oppholdsareal er ca 138 m2.. Eiendommen har gnr. 384 bnr. 5 i Ringsaker kommune. |
| Uteareal | | Barnehagen benytter sørsiden av forsamlingslokalet som uteområde. Beliggenheten for øvrig gir gode muligheter for turer i skog og mark. |
| Åpningstid | | Barnehagen er åpen fra kl. 0700 – 16.30 fem dager i uka. Barnehagen holder stengt i jul- og påskeuka og 3 uker i juli. |
| Ferie | | Alle barna skal ha 4 uker ferie i løpet av et barnehageår. 3 av disse skal være sammenhengende. |
| Planleggingsdager | | Det avholdes 5 planleggingsdager i løpet av et barnehageår |
| Dugnad | | Det må påberegnes 2 dugnader i løpet av et barnehageår |
| **§ 4 ÅRSMØTE** | | |
| Årsmøte | | Årsmøte og saker i forbindelse med årsmøte reguleres av de krav som stilles i samvirkeloven, se for øvrig våre samvirke vedtekter. |
| **§ 5 EIERSTYRET/SAMARBEIDSUTVALG** | | |
| Sammensetning | Eierstyret er også barnehagens samarbeidsutvalg. Styret/ utvalget skal bestå av 4 medlemmer i tillegg til 2 varamedlemmer. To styremedlemmer her iblant styreleder velges på årsmøtet. To representanter velges blant de ansatte. Styrer har ikke stemmerett med mindre vedkommende er valgt medlem.  Styret og daglig leder (styrer) har i tillegg til de ansvarsområder som er nevnt under også ansvar i henhold til samvirkelover og våre vedtekter.  Eierstyrets mandat er beskrevet i vedtektene for samvirkeforetaket. Styret har taushetsplikt om alle forhold vedrørende barn og deres familie, jfr Forvaltningsloven § 13  Samarbeidsutvalget skal være et rådgivende. kontaktskapende og samordnende organ. Samarbeidsutvalget består av foreldre og ansatte, disse skal være likt representert. Barnehagens eier skal sørge for at saker av viktighet forelegges foreldrerådet og samarbeidsutvalget.  Samarbeidsutvalget skal sørge for at det arrangeres sosiale aktiviteter/samlinger for barn og foreldre, og administrere dugnader. |
|  | |  |
|  | |  |
| **§ 6 FORELDRERÅDET** | | |
| Foreldrerådet | | Består av foreldre/foresatte til alle barna i barnehagen. |
| Oppgaver | | Bidra til at samarbeidet mellom barnehagen og foreldregruppen skaper et godt barnehagemiljø |
| **§ 7 BARNEHAGELEDER/DAGLIG LEDER** | | |
| Barnehageleder/daglig leder er økonomisk, administrativ og faglig leder av virksomheten. Styret er nærmeste overordnede og ansetter barnehageleder/daglig leder. Barnehageleder ansetter øvrige personell. Andre oppgaver: se stillingsinstruks for dagligleder, samt samvirkeforetakets vedtekter | | |
| **§ 8 OPPTAK** | | |
| Målgruppe | | Nordheim Friluftsbarnehage er åpen for alle barn i alderen 0 – 6 år bosatt i Ringsaker kommune. Ved ledig kapasitet kan søkere fra andre kommuner taes inn. Ved opptak av nye barn skal det legges vekt på følgende kriterier i prioritert rekkefølge: |
| Opptakskriterier | | 1. Spesielle medisinske eller sosiale behov jmf § 13 i barnehageloven (forutsatt at det er økonomisk forsvarlig for barnehagen) 2. Å få ei god barnegruppe i barnehagen 3. Søsken til barn i barnehagen 4. Medlemmets ansiennitet i selskapet, ved lik ansiennitet foretas loddtrekning |
|  | |  |
| Styret for barnehagen er opptaksmyndighet etter forslag fra daglig leder. Det er styrets ansvar å regulere antall plasser i.h.t. budsjettvedtak samt regler for bemanning og areal.  Nordheim Friluftsbarnehage har samordnet opptak med kommunen.  Barn som tildeles plass beholder denne til skolestart eller til plassen blir sagt opp. Plass i barnehagen krever at medlemskapet innbetales senest 1 måned etter tildelt plass.  Klagerett på vedtak om opptak i barnehagen følger lov om barnehager. | | |
| **§ 9 OPPSIGELSE OG FRAMLEIE** | | |
| Oppsigelse | | Oppsigelse av plass skal skje på kommunens barnehageportal. Det er 2 måneders oppsigelsesfrist Fristen regnes fra den første i måneden etter at oppsigelsen er mottatt. Foreldrebetalingen løper i oppsigelsestiden selv om barnet tas ut tidligere. Medlemskapet senest når oppsigelsestiden er utløpt og foreldrebetalingen er à jour. |
| Ved oppsigelse mellom 01.03 og 01.07 regnes foreldrebetalingen for hele året, dvs. frem til 01.08. hvis barnehageplassen blir stående ledig etter at den er lyst ledig to ganger. | | |
| Framleie | | Det er ikke tillatt å låne ut eller framleie medlemskap eller barnehageplass. Ved spesielle tilfeller for eksempel lengre tids sykdom, frivillig permisjon, midlertidig opphold innen-/utenlands og lignende kan styret godkjenne framleie medlemskap/barnehageplass for tidsbegrensede perioder.  Ved dokumentert fraværsbehov utover en måned kan styret vurdere permisjon med helt eller delvis fritak fra foreldrebetalingen. |
| **§ 10 FORELDREBETALING** | | |
| Foreldrebetalingen betales på forskudd før den første i hver måned. Det betales for 11 måneder. | | |
| Søskenmoderasjon | | Det gis 30 % søskenmoderasjon for barn nummer to og 50 % for barn nummer tre. |
| Mislighold | | Ved utelatt betaling purres to ganger. Første gang to uker etter forfall ilagt gebyr. Andre gang to nye uker tillagt ytterligere gebyr med inkassovarsel. Ved uteblivelse av foreldrebetaling etter inkassovarsel er sendt betraktes dette som oppsigelse av barnehageplass og § 9 om oppsigelse blir fulgt. Foresatte mister retten til å benytte barnehageplassen inntil en evt. foreldrebetaling foreligger. |
| Priser | | Foreldrebetaling vedtas for et år om gangen tilknyttet budsjettbehandlingen. Ved uforutsette kostnadsendringer kan styret justere prisen i løpet av året. |
| Redusert foreldrebetaling | | Kommunen skal gi reduksjon i foreldrebetalingen slik at den per barn utgjør maksimalt seks prosent av husholdningens samlede inntekter jfr forskrift om foreldrebetaling i barnehager § 3 |
| **§ 11 INTERNKONTROLL**  Barnehageloven, § 9, pålegger barnehageeier å ha internkontroll for å sikre at kravene i loven med forskrifter følges.  Det er utarbeidet egen internkontroll for Nordheim Friluftsbarnehage. Formålet er å fremme trygt arbeidsmiljø, sikkerhet for barn og ansatte, vern om helse- og miljøskader og vern av ytre miljø mot forurensing. Gjennom medlemskap i Private Barnehager Landsforbund benytter vi oss av deres mentor for internkontroll.  **§ 12 MISLIGHOLD** | | |
| Medlemmene som bryter vedtektene, eller lovlig fattede vedtak på årsmøtet, skal i første omgang gis en skriftlig advarsel av styret. Gjentas overtredelsen, eller hvis overtredelsen er særlig grov, kan årsmøtet med alminnelig flertall ekskludere medlemmet. | | |
| **§ 13 TAUSHETSPLIKT OG OPPLYSNINGSPLIKT**  Alle ansatte, praksisstudenter, vikarer og valgte representanter i barnehagens eierstyre/samarbeidsutvalg er etter Forvaltningsloven § 13 og lov om Barnehager § 20, pålagt taushetsplikt.  Barnehagepersonalet-ved leder- har opplysningsplikt til sosialtjenesten og barnevernstjenesten jfr §§ 21 og 22 lov om Barnehager  **§ 13 FORSIKRINGSORDNING** | | |
| Barna | | Barna skal være forsikret i henhold til standard forsikringsvilkår for barnehager så lenge de befinner seg innenfor barnehagens områder i barnehagens åpningstid og utflukter arrangert av barnehagen. |
| Ansatte | | For ansatte gjelder det til enhver tid gjeldende lovverk. |
| **§ 14 KLAGE** | | |
| Klager på barnehagens drift rettes muntlig eller skriftlig til barnehagens leder. Deretter rettes klagen til styrets leder som kan kreve å få klagen framsatt skriftlig. | | |
| Tvist om tolkning av vedtekter, avtaler m.v. skal først søkes løst gjennom forhandlinger. Fører ikke slike forhandlinger fram, kan tvisten enten oversendes barnehagenemnda, eller søkes løst i henhold til tvistemålsloven. | | |
| **§ 14 OPPLØSNING AV SELSKAPET** | | |
| Dersom selskapet skal oppløses krever dette ¾ flertall blant de fremmøtte på årsmøte. Disse må representere minst halvparten av medlemmene. Dette skal søkes lagt til barnehageårets slutt. Dersom årsmøtet ikke er fulltallig kan nytt årsmøte holdes etter tre uker, og oppløsning kan skje etter ¾ flertall blant de som da er tilstede. | | |
| Avviklingsstyre | | Dersom selskapet blir vedtatt oppløst skal selskapets gjeld dekkes først så langt det er mulig. Eventuelt overskudd etter dette skal fordeles av et avviklingsstyre. |

Dato: 10.06.2021

Underskrift:

Styreleder Elisabeth Kjærnåsen

Inger Marie Haug Barnehageleder